《臬司刘公枉书惠存诗以志感》
清代·陶元淳

一官万里尹蒿莱，几个生前归去来？况复劳心阳子拙，敢云流涕贾生才。

晛消瘴雾千山净，春到蛮花满地开。从此不愁风土异，生还终望我公哀。

作者简介：（1646—1698）清江苏常熟人，字子师。康熙二十七年进士，知广东昌化县知县，自奉俭约，常至村落间，了解居民疾苦。署知崖州事，旋卒。有《南崖集》、《明吏传》、《广东志》等。